OzLabs/hebrew-wiki-articles huggingface dataset:
אנזו אבוסה

אנזו ז'אק רודולף אבוסה (בצרפתית: Enzo Jacques Rodolphe Ebosse; נולד ב-11 במרץ 1999 באמיין שבצרפת) הוא כדורגלן קמרוני המשחק בעמדת המגן השמאלי בקבוצת אודינזה מהסרייה א' ובנבחרת קמרון.

== קריירת מועדונים ==
אבוסה גדל במחלקות הנוער של אמיין ולאנס. הוא החל את הקריירה המקצוענית שלו במדי הקבוצה הבוגרת של לאנס במסגרת ליגת המשנה הצרפתית בשנת 2017, ובסך הכל ערך שתי הופעות ליגה במדי המועדון.

ב-27 ביוני 2019 חתם אבוסה ללה מאן, העולה החדשה לליגת המשנה הצרפתית. הוא שיחק במועדון במשך עונה אחת, בה ערך 16 הופעות ליגה.

ב-16 ביולי 2020 חתם אבוסה על חוזה לשלוש עונות באנז'ה מליגת העל הצרפתית. ב-22 באוגוסט ערך את הופעת הבכורה שלו במועדון, בניצחון 0–1 על דיז'ון במסגרת המחזור הראשון בליגה לעונת 2020/2021. בסך הכל ערך 33 הופעות ליגה במדי המועדון.

ב-29 ביולי 2022 חתם אבוסה על חוזה לחמש עונות באודינזה מהסרייה א'. ב-5 באוגוסט ערך את הופעת הבכורה שלו במועדון, בניצחון 2-1 על פרלפיסאלו במסגרת המחזור הראשון של קופה איטליה. ב-13 באוגוסט ערך את הופעת הבכורה שלו בליגה, בהפסד 2–4 למילאן במסגרת המחזור הראשון לעונת 2022/2023.

== קריירה בינלאומית ==
ב-23 בספטמבר 2022 ערך אבוסה את הופעת הבכורה שלו בנבחרת קמרון, בהפסד 0–2 לנבחרת אוזבקיסטן במשחק ידידות.

נכלל בסגל נבחרת קמרון לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:כדורגלנים קמרונים
קטגוריה:מגני כדורגל צרפתים
קטגוריה:מגני כדורגל קמרונים
קטגוריה:כדורגלני לאנס
קטגוריה:כדורגלני לה מאן
קטגוריה:כדורגלני אנז'ה
קטגוריה:כדורגלני אודינזה
קטגוריה:כדורגלני נבחרת קמרון
קטגוריה:כדורגלני מונדיאל 2022
קטגוריה:קמרונים שנולדו ב-1999
קטגוריה:צרפתים שנולדו ב-1999
Glimpse of Us

"Glimpse of Us" (בעברית: "הצצה אלינו") הוא שיר של הזמר היפני ג'וג'י, שיצא לאור ב-10 ביוני 2022 על ידי 88rising וורנר רקורדס, כסינגל המוביל מתוך אלבום האולפן השלישי שלו, Smithereens.<ref></ref> השיר נכתב על ידי ג'וג'י, ג'ואל קסטילו, אלכסיס קסלמן, ריילי מקדונו והמפיק קונור מקדונו. "Glimpse of Us" הוא הסינגל המצליח ביותר של ג'וג'י עד כה, לאחר שהגיע לראש המצעדים באוסטרליה, אינדונזיה, ליטא, מלזיה, ניו זילנד, הפיליפינים וסינגפור, וכן לעשירייה הפותחת הראשונים בקנדה, אירלנד, נורווגיה, ארצות הברית ווייטנאם.

עם יציאתו שבר השיר שבר שורה של שיאים, בהם היותו השיר הראשון של אמן אסייתי שהגיע למקום הראשון במצעד הספוטיפיי העולמי, ונשאר שם ל-10 ימים רצופים. בבילבורד הוט 100 נכנס השיר למקום העשירי.<ref name="BILLBOARD"></ref> וכן לשיר הראשון של אמן סולו אסייתי שנכנס ישירות לעשירייה הראשונה. השיר היה מועמד לקטגוריית שיר השנה בטקס פרסי ARIA לשנת 2022.<ref name="2022ARIAnoms"></ref>

== רקע ==
השיר זכה לשבחים רבים, כאשר המבקרים שיבחו את פשטותו, המילים והרגש שבקולו של ג'וג'י. ברנטון בלאנשט מ-Complex כינה את השיר "בלדת פסנתר מצמררת",<ref name="Complex"></ref> בעוד שג'ון קרמניקה מהניו יורק טיימס תיאר אותו כ-"מעולה ומרשים".<ref name="nyt"></ref> אנדריאה סי מ-Bandwagon Asia הרגישה שהסאונד "המופשט" של השיר "מבשר את התבגרות קולו של ג'וג'י" בניגוד למוזיקה האלקטרונית שהוציא בעבר.<ref></ref>

== וידאו קליפ ==
את הקליפ הנלווה לשיר ביים דן שטרייט.<ref name="Complex"/> הקליפ בנוי מקטעים שונים של מעשים שטותיים שבוצעו על ידי "גיבורים אנונימיים". הקליפ זכה לעשרות מיליוני צפיות, הודות לחלקים מתוכו שהפכו ויראליים בטיקטוק. הסרטון צולם ב-Sony DCR-HC32 miniDV והורכב מ-15 שעות של צילומים גולמיים לפני העריכה. עיקר הקליפ צולם באטלנטה, וחלקים אחרים בו צולמו בטנסי, אלבמה, לוס אנג'לס וניו יורק.<ref name="scarano2022"></ref>

== הצלחה מסחרית ==
"Glimpse of Us" הוא הסינגל המצליח ביותר של ג'וג'י במצעדי מדינות שונות ברחבי העולם, בהן אוסטרליה, ניו זילנד, הפיליפינים ובריטניה.<ref></ref><ref></ref><ref></ref> בבילבורד הוט 100 האמריקאי, דורג השיר לראשונה במקום העשירי, והיה לסינגל הראשון של ג'וג'י שנכנס לעשירייה הפותחת. ב-2 ביולי 2022 עלה השיר למקום השמיני.<ref name="Hot 100"></ref>

הודות לשיר, הפך ג'וג'י לאמן היפני השני שהגיע למקום הראשון במצעד הסינגלים האוסטרלי, והראשון מאז "Sukiyaki" של קיו סקמוטו ב-1963.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב
| 35,000
|-
! קנדה (Music Canada)
| פלטינה ×2
| 160,000
|-
! ניו זילנד (RMNZ)
| פלטינה
| 30,000
|-
! פורטוגל (AFP)
| פלטינה
| 10,000
|-
! שווייץ (IFPI Switzerland)
| זהב
| 10,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה
| 1,000,000
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים באנגלית
קטגוריה:בלדות משנות ה-2020
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בניו זילנד
קטגוריה:סינגלים בהוצאת וורנר רקורדס
בילאל אל-ח'נוס

בילאל אל-ח'נוס (בערבית: بلال الخنوس, בתעתיק מדויק: בלאל אלח'נוס; נולד ב-10 במאי 2004 בבלגיה) הוא כדורגלן מרוקאי-בלגי המשחק בעמדת הקשר ההתקפי בקבוצת ראסינג גנק מליגת העל הבלגית ובנבחרת מרוקו.

== קריירת מועדונים ==
אל-ח'נוס גדל במחלקות הנוער של אנדרלכט וראסינג גנק. ב-21 במאי 2022 ערך את הופעת הבכורה שלו בקבוצה הבוגרת של ראסינג גנק, בתיקו 0-0 נגד מכלן במסגרת הליגה לעונת .

== קריירה בינלאומית ==
נכלל בסגל נבחרת מרוקו לטורניר מונדיאל 2022, זאת מבלי שערך הופעה במדי הנבחרת עד למועד הזימון. ב-17 בדצמבר 2022 ערך את הופעת הבכורה שלו בנבחרת, בהפסד 2-1 לנבחרת קרואטיה במסגרת המשחק על המקום השלישי בטורניר.

נכלל בסגל נבחרת מרוקו לטורניר גביע אפריקה לאומות 2023.

נכלל בסגל הנבחרת האולימפית של מרוקו לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ראסינג גנק
קטגוריה:כדורגלני נבחרת מרוקו
קטגוריה:בלגים ממוצא מרוקאי
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלנים מרוקאים באולימפיאדת פריז (2024)
קטגוריה:מרוקאים שנולדו ב-2004
קטגוריה:בלגים שנולדו ב-2004
הנס פנאקן

הנס פנאקן (בהולנדית: Hans Vanaken; נולד ב-24 באוגוסט 1992 בפלט שבבלגיה) הוא כדורגלן בלגי המשחק בעמדת הקשר ההתקפי בקבוצת קלאב ברוז' מליגת העל הבלגית ובנבחרת בלגיה.

== קריירת מועדונים ==
פנאקן גדל במחלקות הנוער של אנדרלכט ולומל יונייטד. הוא ערך 80 הופעות ליגה במדי הקבוצה הבוגרת של לומל יונייטד במסגרת ליגת המשנה הבלגית, בהן הבקיע 21 שערים.

ב-28 ביולי 2013 חתם פנאקן בלוקרן מליגת העל הבלגית. הוא שיחק במועדון במשך שתי עונות, בהן ערך 76 הופעות ליגה והבקיע 19 שערים.

ב-29 במאי 2015 חתם פנאקן בקלאב ברוז' מליגת העל הבלגית.

== קריירה בינלאומית ==
ב-7 בספטמבר 2018 ערך פנאקן את הופעת הבכורה שלו בנבחרת בלגיה, בניצחון 4-0 על נבחרת סקוטלנד במשחק ידידות. ב-30 במרץ 2021 הבקיע את שערי הבכורה שלו בנבחרת, צמד שערים בניצחון 8-0 על נבחרת בלארוס במסגרת מוקדמות מונדיאל 2022.

הוא היה חלק מסגל נבחרת בלגיה בטורניר יורו 2020 בשנת , וערך הופעה אחת בטורניר.

נכלל בסגל נבחרת בלגיה לטורניר מונדיאל 2022.

== תארים ==
;לוקרן
* הגביע הבלגי (1): 2013/2014

;קלאב ברוז'
* אליפות (6): 2015/2016, 2017/2018, 2019/2020, 2020/2021, 2021/2022, 2023/2024
* הסופר קאפ הבלגי (4): 2016, 2018 2021, 2022

;אישיים
* כדורגלן השנה בבלגיה: , 

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני ראסינג גנק
קטגוריה:כדורגלני קלאב ברוז'
קטגוריה:כדורגלני נבחרת בלגיה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:בלגים שנולדו ב-1992
חוק חיילים משוחררים

חוק חיילים משוחררים, התשמ"ד-1984 אושר בכנסת העשירית וקבע הטבות לחיילים משוחררים. בשנת 1994 הוחלף החוק בחוק קליטת חיילים משוחררים, התשנ"ד-1994.

==היסטוריה חקיקתית==
החוק אושר בכנסת ב-2 ביולי 1984 ונכנס לתוקף עם פרסומו, ב-11 ביולי 1984. דברי ההסבר להצעת החוק הציגו את מטרתו:
:מטרתה של הצעת החוק לסייע לחיילים משוחררים בקליטתם בחיים האזרחיים בכך שיקל עליהם להתקבל לעבודה, להכשרה מקצועית ולמוסדות להשכלה, במתן סיוע בהלוואות לצורכי שיכון ולימוד ובהגדלת הזיכוי ממס הכנסה.

בתיקון לחוק נדחתה, מחמת מצוקה תקציבית, כניסתו לתוקף של הסעיף העוסק בהשלמת השכלה תיכונית ל-1 בספטמבר 1987.

בתיקון מס' 2 הוגדלה התקופה שבה ניתנות הזכויות לחייל משוחרר משלוש שנים לארבע שנים.

חוק חיילים משוחררים בוטל ב-28 באפריל 1994, עם חקיקתו של חוק קליטת חיילים משוחררים, שהעניק לחיילים משוחררים זכויות רחבות יותר.

==הוראות החוק==
החוק מגדיר חייל משוחרר כמי ששוחרר לאחר ששירת שירות חובה בצה"ל או במשמר הגבול על פי חוק שירות ביטחון תקופה של שנתיים לפחות – בגבר, ותקופה של שנה וחצי לפחות – באישה, וכן מי ששוחרר לפני תקופה כאמור מחמת נכות. החוק קובע שמי שסיימה תקופת שירות של שנתיים לפחות בשירות לאומי רואים אותה כחייל משוחרר לעניין חוק זה.

החוק העניק לחייל משוחרר זכויות שיינתנו לו במשך ארבע שנים מהיום שבו נעשה חייל משוחרר. זכויות אלה הן:
* קדימות בשליחה לעבודה על ידי לשכות התעסוקה לפי חוק שירות התעסוקה, התשי"ט-1959, בכל עבודה מועדפת שחלה עליה זיקת חובה ללשכות שירות התעסוקה לפי החוק כאמור.
* במכרז לקבלת אדם לעבודה המתקיים על פי חיקוק תינתן עדיפות לחייל משוחרר המשתתף במכרז לעומת מי שאינו חייל משוחרר, ובלבד שמתקיימים בו דרישות הכשירות שפורטו במכרז והוא בעל נתונים הנוגעים לעניין שאינם נופלים מנתוני שאר המשתתפים.
* (א) קדימות, על פני מי שאינו חייל משוחרר, בקבלה להכשרה מקצועית שנותנת המדינה או הניתנת מטעמה, ובלבד שמתקיימים בו התנאים לקבלה לאותה הכשרה.
:(ב) פטור חלקי משכר הלימוד בעד הכשרה מקצועית, לפי תנאים שיקבע שר העבודה והרווחה בהסכמת שר האוצר; ניתנה ההכשרה שלא מאת המדינה או מטעמה, יישא אוצר המדינה בסכום שבו ניתן הפטור לחייל המשוחרר; הפטור והשתתפות אוצר המדינה כאמור יהיו במסגרת הסכום שנקבע למטרה זו בחוק התקציב לאותה שנת כספים.
* השתתפות של אוצר המדינה ב-75% משכר הלימוד שמשלם חייל משוחרר המשלים את השכלתו התיכונית במוסד חינוך המתנהל בפיקוחו או באישורו של משרד החינוך והתרבות.
* עדיפות, לעומת מי שאינו חייל משוחרר, בקבלה למסלול לימודים פלוני ולמעונות סטודנטים במוסד להשכלה גבוהה, ובלבד שמתקיימים בו תנאי הכשירות הנהוגים במוסד לאותו מסלול ולאותם מעונות.
* חייל משוחרר שנתקבל ללימודים במוסד להשכלה גבוהה או במוסד על-תיכוני אחר ששר החינוך והתרבות הכיר בו לעניין זה, יהיה זכאי להלוואה בסיוע למימון שכר הלימוד.
* חייל משוחרר הזכאי להלוואה מאת המדינה או מטעמה לצורכי שיכון, יוגדל סכום ההלוואה בשיעורים ובתנאים שקבע שר הבינוי והשיכון בהסכמת שר האוצר.

בתיקון עקיף הגדיל החוק את הזיכוי ממס הכנסה שניתן לחייל משוחרר.

==קישורים חיצוניים==
* [https://www.nevo.co.il/law_html/law19/btl0481.htm חוק חיילים משוחררים, התשמ"ד-1984], באתר "נבו"
* 

==הערות שוליים==

קטגוריה:הכנסת העשירית: חקיקה
חיילים משוחררים
חיילים משוחררים
קטגוריה:ישראל: ותיקי צבא ומלחמה
בלוס

בלוס (ביוונית: Βῆλος, מכנענית 𐤁𐤏𐤋, בעל) היה שליט מצרים במיתולוגיה היוונית.

פסאודו־אפולודורוס סיפר שאינכוס הוליד את איו, והיא נדדה בעולם והולידה מזאוס את אפפוס במצרים, ולאחר שהות בגבל שניהם שבו למצרים, ואפפוס הוליד עם ממפיס (האפונים של ממפיס העיר) את ליביה , האפונים של ארץ ליביה ( – צפון אפריקה). ליביה ילדה מפוסידון את בלוס ואת אגנור. בעוד אגנור עבר לפיניקיה, שלט בה והפך ל"אבי הסחר הגדול", בלוס נשאר לשלוט במצרים, התחתן על אנכינואה בת היאור והוליד ממנה תאומים: ו, ולפי אוריפידס נולדו להם גם קפאוס ופינאוס. דנאוס הושב על־ידי בלוס בלוב (צפון אפריקה), ואייגיפטוס בערביה (אזורי המדבריות שממזרח למצרים, מסוריה עד סיני וחצי האי ערב), אך איגיפטוס שִעבד את "ארץ המלנפודים" וקרא לה על שמו.<ref>פסאודו־אפולודורוס, ביבליותקה, 2.1.4–2.1.5</ref>

לפי יואנס צצס, בני בלוס הם נינוס (הוא אבי נינוה), אגנור, פויניקס, איגיפטוס, דנאוס ופינאוס; אחרים מחשיבים את אגנור לאחי בלוס; צצס מאמין שאגנור האח ואגנור הבן היו אנשים שונים, כאשר אגנור שחשק באנטיופה בת בלוס היה האח.<ref name=":153">יואנס צצס, כיליאדס, 7.159–7.165 (ראו ב[https://books.google.co.il/books?id=dG0GAAAAQAAJ&printsec=frontcover&q&f=false#v=onepage&q&f=false מקור היווני] וב[https://topostext.org/work/617#7.159 תרגום לאנגלית])</ref>

כמו רבים מבני משפחתו, בלוס מגלה זיקה בתולדות חייו ואף בשמו למזרח אגן הים התיכון, ומקור שמו הוא בגרסה יוונית לשם הכנעני "בעל".<ref></ref> צורה יוונית לשם הכנעני זאת מופיעה גם בשם הנחל בלוס,<ref></ref> בשם המלך בעל־בלוס (בלטינית Belus) אבי דידו,<ref>ורגיליוס, אינאיס, ספר 1 (ראו ב[https://la.wikisource.org/wiki/Aeneis/Liber_I מקור הלטיני] ובתרגום לאנגלית) שו' 621, 729–730</ref> ובפולחן בלוס (כלומר הבעל, כבסיפור המקראי; ביוונית (בהטיה) Βελίαν) שהנהיגה איזבל אצל יוסף בן מתתיהו.<ref>יוסף בן מתתיהו, קדמוניות היהודים, 8.13.1 (ראו ב[https://el.wikisource.org/wiki/%CE%99%CE%BF%CF%85%CE%B4%CE%B1%CF%8A%CE%BA%CE%AE_%CE%B1%CF%81%CF%87%CE%B1%CE%B9%CE%BF%CE%BB%CE%BF%CE%B3%CE%AF%CE%B1/%CE%B7 מקור היווני] וב[https://www.sefaria.org.il/The_Antiquities_of_the_Jews.8.13.1?lang=he תרגום])</ref>

== הערות שוליים ==

קטגוריה:מיתולוגיה יוונית
קטגוריה:מצרים העתיקה
קטגוריה:אלים כנעניים
אליזבת, נסיכת הפפאלץ

אליזבת, נסיכת הפפאלץ (בגרמנית: Elisabeth von der Pfalz; 26 בנובמבר 1618 – 11 בפברואר 1680) הייתה בתו השלישית של פרידריך החמישי, הנסיך הבוחר מפפאלץ, ולאחר מכן מלך בוהמיה (לתקופה קצרה). אליזבת הייתה מלומדת, פילוסופית ואם מנזר. היא מפורסמת בעיקר בזכות התכתבותה עם הפילוסוף הצרפתי רנה דקארט.

== ביוגרפיה ==
הנסיכה אליזבת הייתה בתם השלישית של פרידריך החמישי, הנסיך הבוחר מפפאלץ מבית ויטלסבאך, ושל אליזבת סטיוארט, נסיכת אנגליה וסקוטלנד, בתו של ג'יימס הראשון, מלך אנגליה. היא נולדה בהיידלברג שבגרמניה, אך בעקבות מלחמת שלושים השנים גלתה עם משפחתה להולנד. הנסיכה הצעירה רכשה ידע נרחב באמנות, שפות, מתמטיקה, פילוסופיה, אסטרונומיה ומדעים.

בין השנים 1636-1633 יועדה להינשא למלך פולין, ולדיסלאב הרביעי. אך הנישואים לא יצאו אל הפועל, בשל סירובה של אליזבת להמיר את דתה מפרוטסטנטיות לקתוליות.

בין הנסיכה לדקארט נוצר קשר מכתבים. ההתכתבות התחילה ב-1643 על ידי אליזבת, בעקבות קריאתה את ספרו הגיונות על הפילוסופיה הראשונית, ונמשכה עד מותו של דקארט ב-1650. חמשת המכתבים הראשונים מבין המצויים בידינו עוסקים בבעיית הגוף־נפש, שלושת הבאים בגאומטריה, והאחרים בפיזיקה, אתיקה, מדיניות, פילוסופיה, וגם בנושאים אישיים יותר. במהלך ההתכתבות הקשר בין השניים הלך והעמיק, מתוך הערכה הדדית. דקארט אף הקדיש לאליזבת את ספריו הבאים, עקרונות הפילוסופיה ורגשות הנפש - כשהאחרון נכתב למענה.

כעשר שנים לאחר מותו של דקארט עברה אליזבת למנזר לותרני בווסטפאליה, ומילאה תפקיד חשוב בהפצת ההגות הקרטזיאנית בגרמניה. היא סיימה את חייה כאם המנזר, ששימש בהנהגתה כמפלט עבור הסובלים מרדיפות דתיות. גם בתפקידה זה המשיכה אליזבת בפעילותה האינטלקטואלית: בין השאר התכתבה קצרות עם הפילוסוף הצרפתי ניקולא מלבראנש, והייתה בקשר עם האלכימאי והרופא פרנסיס ואן הלמונט ועם הפילוסוף הגרמני לייבניץ.

== ההתכתבות עם דקארט ==
===בעיית הגוף נפש===
את המכתב הראשון שלחה אליזבת לדקארט במאי 1643, בעקבות קריאת ההגיונות. בהגיונות ביסס דקארט את השקפתו הדואליסטית, לפיה הנפש והגוף הם שני עצמים נבדלים ומובחנים: הנפש היא עצם לא-חומרי וחושב (במובן הרחב - מטיל ספק, שולל, מחייב, מרגיש וכדומה); ואילו הגוף הוא עצם חומרי ולא חושב - כלומר עצם שיש לו רק אורך, גובה, רוחב ויכולת לנוע.

אליזבת שואלת את דקארט כיצד הנפש, בהיותה לא חומרית, יכולה להניע את הגוף. שאלה זו נודעה בהמשך בפילוסופיה כבעיית הגוף-נפש. לשאלה זו התייחס דקארט רק במכתביו (לאליזבת ולאחרים), ולא בספריו. תשובתו של דקארט לא סיפקה את אליזבת, אך יש בה כדי להעמיד באור שלם יותר את תפיסתו של דקארט בנושא.

=== גאומטריה ===
בשלושת המכתבים הבאים מבין המצויים בידינו, הציג דקארט לאליזבת את בעיית שלושת המשיקים: מציאת מעגל שהיקפו משיק לשלושה מעגלים אחרים נתונים. אליזבת פתרה את הבעיה לפני דקרט, אם כי הפתרון שלו היה אלגנטי וחסכוני יותר.<ref>רנה דקארט, ד״ר רז חן-מוריס (עורך), רגשות הנפש, תל אביב: רסלינג, 2007, עמ' 141 </ref>

== ראו גם ==
* סופיה מהנובר

== לקריאה נוספת ==
* Lisa Shapiro, The Correspondence between Princess Elisabeth of Bohemia and René Descartes, University of Chicago, 2007

== קישורים חיצוניים ==

* [https://plato.stanford.edu/entries/elisabeth-bohemia/ Elisabeth, Princess of Bohemia], באתר האנציקלופדיה לפילוסופיה של סטנפורד

==הערות שוליים==

קטגוריה:פילוסופיות
קטגוריה:מדעניות גרמניות
קטגוריה:ילידי 1618
קטגוריה:נפטרות ב-1680
קטגוריה:נפטרים ב-1680
זמן של מספרים

"זמן של מספרים" הוא שיר של ברי סחרוף. סחרוף הלחין את השיר, ואת מילותיו כתב עם עמיר לב. השיר יצא לאור כסינגל השני מאלבומו של סחרוף "אתה נמצא כאן", שיצא לאור ב־2011.

== יחס הביקורת ==
עינב שיף מוואלה! כתב שהשיר "מעולה". הוא ציטט שורה מהשיר: "מה עשו לשיר שלנו?", לתיאור התמה של השיר ושל האלבום: .

תימורה לסינגר כתבה ב־ynet שבאלבום יש אופטימיות, וציינה את השיר כדוגמה ל"שרטוט כמיהה שאינה תאורטית – לחדול מהנדודים ולחזור כבר הביתה". מבחינה מוזיקלית כתבה שהשיר "עתיר חום אקורודיוני של אסף תלמודי". על שירי האלבום כתבה שהם .

מבקר המוזיקה יוסי חרסונסקי העניק לשיר ציון של 5 מתוך 5. הוא עסק במילות השיר: . מבחינה מוזיקלית הוא כתב שבשיר יש אלמנטים של מוזיקת עולם ש"מגיעים אל הרוק של ברי סחרוף". הוא הוסיף שהעיבוד וההפקה המוזיקלית שולחים את השיר ל"מוטיבים משירת הפיוט המקומית". לסיכום כתב: .

== הצלחה ==
הסינגל הוצג ב"פינה לשיפוטכם" של מצעד רשת ג' ב־17 במרץ 2011, זכה להצלחה גדולה וצעד 13 שבועות, עד 30 ביוני 2011, אז יצא מהמצעד. שבועיים עמד בראש המצעד, החל מ־12 במאי 2011. במצעד הפזמונים העברי השנתי (תשע"א) של התחנה הוא דורג במקום ה־22. במצעד השנתי של גלגלצ הוא דורג במקום ה־23.

=== מיקומי שיא ===

== משתתפים ==
* ברי סחרוף – זמרה, גיטרה
* בן הנדלר – בס, קלידים, תכנותים
* גידי רז – גיטרה, MPC
* אורן לוטנברג – גיטרה
* ניר מנצור – תופים
* אסף תלמודי – אקורדיון
* אייל תלמודי – סקסופון, קלרינט
* ספי ציזלינג – חצוצרה
* גרשון וייספירר – עוד, טרומבון כפתורים
* שי צברי – קולות

=== הפקה ===
* בן הנדלר– מפיק מוזיקלי, עיבוד
* דן תורן – יועץ מוזיקלי
* אייל ליאון קצב – עריכה דיגיטלית
* טל אבירם – עריכה דיגיטלית
* רן שם טוב – מיקס
* מרקו גורקן – הקלטה
* אורי ברק – הקלטה
* אסף שי – עוזר טכנאי
* שלומי גוילי – עוזר טכנאי
* ישראל אבירם – עוזר טכנאי
* שי ברוקר – עוזר טכנאי

== קישורים חיצוניים ==

== ביאורים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי ברי סחרוף
קטגוריה:שירים בעברית
קטגוריה:שירים על זמן
קטגוריה:סינגלים שהגיעו למקום הראשון בישראל
קטגוריה:סינגלים בהוצאת נענע דיסק
קטגוריה:שירים שנכתבו על ידי עמיר לב
2020 במדע

חיסון נגד קורונה
== אסטרונומיה וחקר החלל==
* 3 בינואר – גילוי פעילות וולקנית על נגה
* 22 בינואר – שחרור מידע רב שהתקבל מצ'אנג-אה 4.
* 14 בפברואר – דיווח שבהירות של ביטלג'וז ירדה פי 2.5
* 15 באפריל – גילוי קפלר-1649c, כוכב לכת דומה מאוד לכדור הארץ
* 24 באפריל – גילוי שרידים אורגניים במטאוריט ALH 84001 שהגיע ממאדים
* 30 במאי – טיסה מאוישת ראשונה של חללית מדגם דרגון 2

==פיזיקה==
* 1 בינואר – הפיזיקאי האמריקאי רונלד מאלט הציע דרך תאורטית לבניית מכונת זמן.
* 1 ביולי ביצוע ניסוי LHCb וגילוי טטראקווארק.

==טכנולוגיה==
* 22 במאי באוסטרליה הושגה מהירות של 44.2 טרהביט בשנייה בהעברת מידע באינטרנט

==רפואה==
* 5 בינואר בסין פוענח גנום של SARS-CoV-2
* 11 במרץ ארגון הבריאות העולמי הכריז על התפתחות פנדמיה בעקבות SARS-CoV-2
* 11 באוגוסט ברוסיה אושר חיסון חיסון ספוטניק V נגד COVID-19. רק בנובמבר דווח על תוצאות שלב שלישי של בדיקות.
* 5 באוקטובר – גילוי וריאנט דלתא של נגיף הקורונה
* 11 בדצמבר – אישור חיסון פייזר-ביונטק נגד COVID-19 בארצות הברית ובאירופה
* 18 בדצמבר – אישור חיסון מודרנה נגד COVID-19 בארצות הברית ובאירופה
* 18 בדצמבר – גילוי וריאנט בטא של נגיף הקורונה
* 30 בדצמבר – אישור חיסון אסטרהזניקה נגד COVID-19 בבריטניה

==ארכאולוגיה==
* 3 ביוני – גילוי שרידים של מבנה של מאיה מלפני כ-3000 שנים
* 22 ביולי – גילוי הוכחה לנוכחות אנשים באמריקה לפני כ-33 אלף שנה
==מדעי הארץ==
* 13 בינואר – גילוי שעליית הטמפרטורה של האוקיינוסים בשנת 2019 שברה שיא
* 15 בינואר – גילוי וולונג בסין. הוא היה חי לפני כ-120 מיליון שנים ויכול להסביר קשר בין ציפורים לדינוזאורים.
* 16 בינואר – פרסום דוח שלפיו פגיע ויצירת מכתש צ'יקשולוב היו סיבה להקכדת הדינוזאורים
* 5 בפברואר – גילוי שלפני כ-70 מיליון שנים משך השנה היה 372 ימים
* 24 בפברואר – דיווח שבמהלך גל השרפות באוסטרליה (2019–2020) נשרפו 21% מיארות באוסטרליה.
* 13 במאי – גילוי שירד של פרוקי-רגליים שחי לפני 425 מיליון שנה, השריד העתיק הידוע עד כה

==פרסים==
*פרס נובל:
**פרס נובל לפיזיקה
***החוקר ריינהרד גנצל מארצות הברית על גילוי של אובייקט קומפקטי סופר מסיבי במרכז הגלקסיה שלנו
***רוג'ר פנרוז מבריטניה על גילוי כי היווצרות חורים שחורים היא ניבוי חזק של תורת היחסות הכללית
**פרס נובל לכימיה – עמנואל שרפנטייה וג'ניפר דאודנה על פיתוח שיטה לעריכת גנום
**פרס נובל לפיזיולוגיה ורפואה – הארווי אלטר ומייקל האוטון על גילוי נגיף הפטיטיס C
*פרס אבל – הלל פורסטנברג, גריגורי מרגוליס- על השימוש החלוצי של שיטות מתורת ההסתברות והדינמיקה בתורת החבורות, תורת המספרים וקומבינטוריקה

==נפטרו==
* 5 בפברואר – סטנלי כהן, ביוכימאי אמריקאי, חתן פרס נובל (נולד ב-1922)
* 29 במרץ – פיליפ אנדרסון, פיזיקאי מאריקאי, חתן פרס נובל (נולד ב-1923).
* 21 במאי – אוליבר ויליאמסון, כלכלן אמריקאי, חתן פרס נובל (נולד ב -1932)
* 12 בנובמבר – מסטושי קושיבה, פיזיקאי יפני, חתן פרס נובל (נולד ב-1926)

==קישורים חיצוניים==

==הערות שוליים==

*
ריצ'רד נוויל, הרוזן מווריק

ריצ'רד נוויל, הרוזן ה-16 מווריק (באנגלית: Richard Neville, 16th Earl of Warwick; 22 בנובמבר 1428 – 14 באפריל 1471), שכונה "ממליך המלכים", היה אציל אנגלי, מנהלן ומנהיג צבאי בתקופת מלחמות השושנים באמצע המאה ה-15. כוחו, עושרו ומעמדו הקנו לו מעמד מרכזי בתקופה זו של מלחמות שושלתיות. בתחילה תמך בבית יורק, אך לאחר מכן עבר לתמוך בבית לנקסטר, ובשל מעורבותו בהדחתם של שני מלכים, אדוארד הרביעי, מלך אנגליה והנרי השישי, מלך אנגליה כונה "ממליך המלכים". בסופו של דבר הובס בקרב בארנט ונהרג באפריל 1471.

== בתרבות ==
ברומן "דם ואש" של הסופר ג'ורג' ר. ר. מרטין דמותו של סר קריסטון קול ממשמר המלך מבוססת על ריצ'רד נוויל, ואף מכונה גם הוא "ממליך המלכים".

== קישורים חיצוניים ==

* 

קטגוריה:דמויות ביצירות שייקספיר
קטגוריה:מלחמות השושנים: אישים
קטגוריה:מלחמת מאה השנים: אישים
קטגוריה:אישים שהוצאו להורג בבריטניה ואירלנד
קטגוריה:ילידי 1428
קטגוריה:נפטרים ב-1471
סאמר לי

סאמר לין לי (נולדה ב-26 בנובמבר 1987) היא פוליטיקאית ופעילה חברתית אמריקאית. לי מכהנת כחבר בית הנבחרים של ארצות הברית מטעם מחוז הקונגרס ה-12 של פנסילבניה. לפני כן הייתה חברה בבית הנבחרים של פנסילבניה והייתה האישה האפרו-אמריקאית הראשונה שמייצגת את דרום-מערב פנסילבניה בבית הנבחרים המדינתי<ref name="pghcitypaper"></ref>.

לי הייתה המועמדת הדמוקרטית בבחירות 2022 לייצוג מחוז הקונגרס ה-12 של פנסילבניה בבית הנבחרים של ארצות הברית. היא ניצחה בבחירות וגברה על המועמד הרפובליקני ועם השבעתה בינואר 2023 נהייתה לאישה האפרו-אמריקאית הראשונה מפנסילבניה המכהנת כחברת בית הנבחרים האמריקאי<ref></ref>.

== ביוגרפיה ==
לי גדלה במערב פנסילבניה היא סיימה את לימודיה באוניברסיטת המדינה של פנסילבניה ב-2009 עם תואר במשפטים מאוניברסיטת הווארד<ref name=":0"></ref><ref></ref>.

לי קראה תיגר על הנציג המכהן של המחוז ה-34 של פנסילבניה בבית הנבחרים של המדינה, פול קוסטה והחליטה לרוץ בבחירות נגדו. בפריימריז שנערכו היא הביסה אותו לאחר שקיבלה 67.8% מהקולות, בהמשך ניצחה לי גם בבחירות הכלליות ונבחרה לבית הנבחרים של פנסילבניה<ref></ref>. היא קיבלה לאורך הקמפיין את תמיכתם של ארגון הסוציאליסטים הדמוקרטיים של אמריקה.

באוקטובר 2021 הכריזה לי כי בכוונתה להתמודד על ייצוג מחוז הקונגרס ה-18 של פנסילבניה, זאת לאחר שהנציג המכהן של המחוז, מייק דויל הודיע על פרישתו מהחיים הפוליטיים<ref></ref>. לאחר שינוי גבולות של מחוזות הקונגרס בהם רוב המחוז ה-18 הישן, כולל פיטסבורג הפכו למחוז ה-12, הודיעה לי כי בכוונתה להתמודד על ייצוג מחוז זה<ref></ref>.

לי ניצחה בפריימריז שנערכו במאי 2022 והביסה את יריבה, סטיב ארווין, בקרב צמוד ולאחר שקיבלה פחות מ-1,000 קולות יותר ממנו<ref></ref>. בבחירות הכלליות שנערכו בנובמבר של אותה שנה ניצחה לי את המועמד הרפובליקני מייק דויל (שאינו קשור לחבר בית הנבחרים הפורש) ונבחרה לייצג את מחוז הקונגרס ה-12 של פנסילבניה (הנציג הקודם של המחוז היה פרד קלר). היא נכנסה לתפקידה בינואר 2023 והצטרפה לקבוצת הסקווד.

== קישורים חיצוניים ==

* 
* 

== הערות שוליים ==

קטגוריה:בוגרות אוניברסיטת המדינה של פנסילבניה
קטגוריה:בוגרי אוניברסיטת המדינה של פנסילבניה
קטגוריה:בוגרות אוניברסיטת הווארד
קטגוריה:בוגרי אוניברסיטת הווארד
קטגוריה:חברי האספה הכללית של פנסילבניה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מפנסילבניה
קטגוריה:אפרו-אמריקאיות חברות בית הנבחרים של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
צ'נגדו יי-לונג-1

צ'נגדו יי-לונג-1 (בסינית: 翼龙-1; בפין-יין: Yì-Lóng-1; מכונה גם Chengdu GJ-1 או Wing Loong 1) הוא כלי טיס בלתי מאויש לגובה בינוני (MALE), שפותח על ידי התאגיד הסיני התעשייה האווירית צ'נגדו. הוא מיועד לשימוש כפלטפורמת מעקב וסיור אווירי, ומסוגל לשאת נשק אוויר-קרקע.<ref name="nyt20130921">Wong, Edward. (2013, September 21). "Hacking U.S. Secrets, China Pushes for Drones," The New York Times, p.A1 ff.</ref>

== עיצוב ופיתוח ==
תוכנן ופותח על ידי המכון לעיצוב מטוסים של צ'נגדו (CADI), חטיבה של תאגיד תעשיית התעופה של סין (AVIC),<ref name="AvLeak">Wall 2010</ref><ref name="DN">Minnick 2010</ref> הוא בעל דמיון מובהק במראה למשפחת המל"טים Predator ו Reaper שפותחו על ידי ארצות הברית.<ref name="DN" /><ref name="Zeit">Zeitler 2011, p.25.</ref> יי-לונג מצויד במגוון חיישנים, כולל צריח אינפרא אדום צופה קדימה ומכ"ם מפתח סינתטי.<ref name="AvLeak" /> בנוסף, המל"ט מסוגל לשאת נשק.<ref name="Zeit" /> קיבולת המטען הכוללת שלו עבור חיישנים וכלי נשק היא 200 ק"ג.<ref name="AvLeak" />

== היסטוריה תפעולית ==
לפי CADI, היי-לונג1 עבר בדיקות טיסה והוכיח את עצמו כמוצלח, כאשר תוכנית ניסויי הטיסה כוללת ניסויי נשק של פצצות וטילי אוויר-קרקע.

דגם של יי-לונג1 הוצג בתערוכת התעופה והחלל הבינלאומית של סין 2010 בג'והאי, ההכרה הפומבית הראשונה לתוכנית. עם זאת, נטען על ידי AVIC כי המל"ט הוצג בתערוכת האוויר של 2008. המל"ט אושר לייצוא על ידי הרשויות הסיניות; היי-לונג1 הוערך על ידי פקיסטן, אך לא נבחר לרכש.<ref name="AvLeak" />

ידוע שדגם אחת מהסוג אבד בתאונה במהלך 2011.<ref></ref>

חטיבת הייצוא הביטחוני של סין מנהלת את הייצוא של המל"ט ו-100 פריטים יוצאו נכון לסוף 2018.<ref></ref> מספר לא ידוע של מל"טים נרכשו על ידי ערב הסעודית במאי 2014. <ref>[http://www.wantchinatimes.com/news-subclass-cnt.aspx?cid=1101&MainCatID=11&id=20140506000088 Saudi Arabia signs deal for China's Pterodactyl drone] - WantChinatimes.com, 6 May 2014</ref>

מאז 2011, סין מכרה את ה-יי-לונג1 גם לכמה מדינות באפריקה ובמזרח התיכון, כולל ניגריה, מצרים ואיחוד האמירויות הערביות, בסכום מוערך של מיליון דולר ליחידה.<ref></ref>

==קישורים חיצוניים==

== הערות שוליים ==

קטגוריה:כלי טיס מתוצרת צ'נגדו
קטגוריה:כלי טיס בלתי מאוישים
זכריה בן קבוטל

זכריה בן קבוטל היה תנא שעבד במקדש, חי בסוף תקופת בית המקדש השני וכנראה שהיה כהן. הוא מוזכר במשנה במסכת יומא, בה הוא מעיד על עצמו שהיה קורא לעיתים רבות לפני הכהן הגדול בספר דניאל בליל יום הכיפורים בבית המקדש, כדי שלא ירדם ויראה קרי.<ref> (מוזכר בפירושים השונים על משנה ד' מה הסיבה שלא היו מניחים לכהן לישון)</ref>

== שאלת ייחוסו לכהונה ==
בספר יוחסין השלם ובספר סדר הדורות מצוין שהוא היה כהן, מכיוון שמסופר שהוא קרא לפני הכהן הגדול ושבגמרא במסכת ברכות מסופר על נכדו שהוא ואבותיו שימשו בבית המקדש.<ref name=":0"></ref>

אולם הרמב"ם לא מנה אותו בהקדמתו לסדר זרעים בין שאר הכהנים, ויש שמסבירים שייתכן שהוא לא בוודאות היה כהן. כי לא מחויב שמי שהיה קורא לפני הכהן הגדול חייב להיות כהן, וייתכן שהוא שימש בבית המקדש את העבודות שמותרות בזר (כשחיטת הקורבנות, הפשט וניתוח, הולכת עצים והדלקת נרות) שייתכן שהם בוצעו על ידי תלמידי חכמים, שהיו בקיאים בהם הלכה למעשה, והיו גם מלמדים את הכהנים.<ref></ref>

== משפחתו ==
בגמרא במסכת יומא מסופר על רב חנן בר רבא שהיה גורס את המשניות לחייא בר רב לפני רב, וקרא "בר קפוטל" במקום "בר קבוטל". ורב תיקן אותו בידו. (כי היה באמצע קריאת שמע)<ref></ref> בתלמוד הירושלמי מובא ששם אביו היה "קבוטר".<ref></ref>

בתלמוד הבבלי במסכת ברכות מסופר על בן בנו של זכריה שנשלח יחד רבי יוסי בן כיפר כדי לעצור את חנינא בן אחי רבי יהושע מלעבר שנים מחוץ לארץ ישראל. כשהגיעו אליו, שיבח אותם חנינא שהם גדולי הדור ושהם ואבותיהם שמשו בבית המקדש.<ref name=":0" />

== לקריאה נוספת ==

* 
* 

== הערות שוליים ==

קטגוריה:תנאים
קטגוריה:כהנים בתקופת בית שני
קטגוריה:כהנים בתקופת המשנה
דוגמניות

דוגמניות (בצרפתית: Les Poseuses) הוא ציור שמן פוינטיליסטי משנת 1888 מאת ז'ורז' סרה, המציג שלוש דוגמניות עירומות (למעשה אותה דוגמנית משלוש נקודות מבט), בסטודיו של הצייר, כשברקע נראה ציור מפורסם שלו "יום ראשון אחר הצהריים על גדות האי לה גראנד ז'אט".

סרה צייר את הציור בשנים 1886–1888, והוא הוצג לראשונה ביריד העצמאיים הרביעי בסתיו 1888.

ציור זה הוא דוגמה לפוינטיליזם - סגנון ציור פוסט אימפרסיוניסטי שהתפתח בצרפת בין השנים 1884–1900, ומבוסס על ציור בנקודות - שהוא הסגנון הנפוץ בתנועת הנאו-אימפרסיוניזם שהוביל סרה.

סרה יצר את הציור בשני גדלים:
* הגדול, בממדים של 200 × 249.9 ס"מ, הוא חלק מהאוסף של קרן ברנס מפילדלפיה.
* הקטן, בממדים של 39.4 × 50.8 ס"מ, היה חלק מאוסף האמנות של פול אלן, ממייסדי מיקרוסופט, ובנובמבר 2022 נמכר במכירה פומבית תמורת 149.2 מיליון דולר.

מבקרים העלו טענות שבציורו של סרה משנת 1886, "יום ראשון אחר הצהריים על גדות האי לה גראנד ז'אט", הדמויות אינן ריאליסטיות במידה מספקת. יש המשערים שהציור "דוגמניות" בא לתת מענה לביקורת זו, והעובדה שהציור "יום ראשון אחר הצהריים על גדות האי לה גראנד ז'אט" נכלל בו מחזקת השערה זו. הכללת הציור האמור בציור שלפנינו משרתת גם את המטרה של הבהרת העובדה שהדוגמניות נמצאות בסטודיו של הצייר. 

ממדיה הגדולים של התמונה אינם שגרתיים לתמונה מז'אנר זה. ממדים אלה שימשו בדרך כלל לציור תמונות היסטוריות, שמציגות אירועים מיתולוגיים, דתיים או היסטוריים. ציורים של חיי היומיום נעשו בממדים קטנים יותר. בציור זה מוצגת בממדים גדולים סצנה בנאלית של עבודת הדוגמנית, ובכך מערער את ההיררכיה המסורתית.

בשנת 1947 נמכר אוסף אמנות של פליקס פנאון, מבקר אמנות שתמך בסרה ובנאו-אימפרסיוניסטים בביקורותיו, וממשלת צרפת רכשה ממנו עבודות הכנה של סרה ל"דוגמניות". יצירות אלה שוכנות במוזיאון ד'אורסה בפריז.

==ציורי הכנה ליצירת "דוגמניות"==
<gallery mode="packed" heights="300px">
Seurat Modella di spalle.jpg|פוזת גב
Poseuse debout, de face, étude pour Les Poseuses (ca. 1887) Georges Seurat (Musée d'Orsay).jpg|פוזה בעמידה, מלפנים
Seurat Modella in piedi.jpg|פוזת פנים
Seurat Modella di profilo.jpg|פוזת פרופיל
</gallery>

==קישורים חיצוניים==

<div class="mw-content-ltr">
* 
* 
</div>
== הערות שוליים ==

קטגוריה:ציורים מהמאה ה-19
קטגוריה:ז'ורז' סרה
קטגוריה:ציורי עירום
קטגוריה:נשים בציור
ויקטוריה פרנטיס

ויקטוריה מרי בוסוול פרנטיס (באנגלית: Victoria Mary Boswell Prentis; נולדה ב-24 במרץ 1971) היא התובעת הכללית של אנגליה, פוליטיקאית שמרנית בריטית המכהנת כחברת פרלמנט עבור בנברי מאז 2015.<ref name="bbc"></ref>

== ביוגרפיה ==
פרנטיס נולדה בשם ויקטוריה בוסוול בבנברי, וגדלה בחווה המשפחתית בכפר איינהו הסמוך לעיר. אביה הוא הלורד בוסוול מאיינהו, שהיה חבר פרלמנט מטעם מחוז דאוונטרי מ-1987 עד 2010,<ref name="ConservativeHome"></ref> ויש לה שתי אחיות. היא למדה לתואר באנגלית ב-אוניברסיטת לונדון ולתואר במשפטים בקיימברידג', ולאחר מכן הוסמכה לעריכת דין ב-1995.

== קריירה פוליטית ==
בנובמבר 2014 נבחרה פרנטיס לייצג את המפלגה השמרנית במחוז, מחוז שבו מחזיקים השמרנים ברציפות מאז 1922. פרנטיס נבחרה לפרלמנט בבחירות הכלליות ב-2015 וכיהנה בוועדה לבחירת שופטים ובוועדת החקיקה של הפרלמנט. במהלך הקדנציה הראשונה שלה הצביעה פרנטיס נגד הצעת החוק הממשלתית של השמרנים בקריאה השנייה של החוק לסלילת HS2, כביש מהיר שעתיד להשפיע על מחוז הבחירה שלה.<ref></ref><ref></ref>

פרנטיס הייתה אחת היוזמות של "שמרנים למען רפורמה באירופה", קבוצה שתמכה בהמשך חברותה של בריטניה באיחוד אירופי, תוך הכנסת תיקונים בבסיס האיחוד. בהתאם לכך, היא הצהירה שתצביע נגד פרישתה של בריטניה במשאל העם של 2016 על חברותה של בריטניה באיחוד האירופי.<ref></ref><ref name="thespectatorwhichtorympsbackbrexit"></ref> לאחר תוצאות משאל העם והתפטרותו של דייוויד קמרון מראשות הממשלה תמכה פרנטיס במועמדותה של תרזה מיי להחליף אותו בתפקיד,<ref></ref> ולאחר בחירתה של מיי מונתה פרנטיס ביולי 2016 כעוזרת לשרים זוטרים במשרד התחבורה. בבחירות הכלליות של 2017 שמרה פרנטיס על מושבה בפרלמנט.<ref name="bbce"></ref> על אף הצהרות התמיכה שלה במתנגדי הברקזיט, הצביעה פרנטיס בעד תוכנית היציאה מהאיחוד שהציג בוריס ג'ונסון.

בפברואר 2020 הצטרפה פרנטיס למשרד להגנת הסביבה כתת-שרה לענייני חקלאות, דיג ומזון, ושנה לאחר מכן הצביעה בעד הסכם הסחר ושיתוף הפעולה של האיחוד האירופי-בריטניה, בהתאם למדיניות הממשלה, על אף המחלוקות בתחומי אחריותה שכלל ההסכם.<ref></ref> ב-2022 הייתה פרנטיס חברת הפרלמנט הראשונה שאירחה בביתה פליטים אוקראיניים שנמלטו מהמלחמה באוקראינה.<ref></ref>

ב-7 בספטמבר 2022 מונתה פרנטיס לשרת העבודה והרווחה על ידי ראש הממשלה ליז טראס<ref name=":0"></ref>, ועם התפטרותה של טראס וכניסתו לתפקיד של רישי סונאק עברה לכהן כתובעת הכללית של אנגליה, ווילס וצפון אירלנד.

== חיים אישיים ==
פרנטיס נשואה לסבסטיאן פרנטיס, שופט בבית המשפט לחדלות פירעון וחברות, אותו הכירה במהלך לימודיהם המשותפים באוניברסיטת קיימברידג'. לזוג שתי בנות והם מתגוררים בסומרטון, אוקספורדשייר.<ref name="VP"></ref><ref></ref>

==קישורים חיצוניים==

* 

== הערות שוליים ==

קטגוריה:עורכות דין בריטיות
קטגוריה:שרי ממשלת בריטניה
קטגוריה:חברי המועצה המלכותית
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2015–2017)
קטגוריה:בוגרות אוניברסיטת קיימברידג'
קטגוריה:בוגרות אוניברסיטת לונדון
קטגוריה:בריטיות שנולדו ב-1971
Thrill of the Chase

Thrill of the Chase (בעברית: התרגשות של המרדף) הוא אלבום האולפן הרביעי של הדי ג'יי והמפיק המוזיקלי הנורווגי קייגו. האלבום יצא לאור ב-11 בנובמבר 2022 על ידי חברת התקליטים RCA רקורדס. האלבום כולל הופעות אורח של ג'יימס גילספי, זואי ויס, דאגני, X Ambassadors, DNCE, לוקאס גרהאם, גריפין, קאלום סקוט, סם פלדט, אמילי וורן, דין לואיס, פיל פלסטד וסטיוארט קרייטון. זהו המשך לאלבום הקודם של Golden Hour (2020).<ref></ref>

==רקע והכרזה==
האלבום יצא בהפתעה ללא הודעה מוקדמת. עם זאת, קייגו רמז על צאת אלבום חדש בראיון באוגוסט 2022 למגזין Audacy.<ref></ref> יום לפני צאתו, קייגו הודיע שהכין הפתעה ויוציא אותה בחצות, יום למחרת.<ref></ref> בתאריך יציאתו של האלבום, קייגו סיפר על התהליך ההקלטה של האלבום ושיתף את מחשבותיו עליו באמצעות הצהרה ששותפה למגזין EDM.

==סינגלים==
הסינגל המוביל של האלבום, "Gone Are the Days", בהשתתפות הזמר-יוצר הסקוטי ג'יימס גילספי, יצא לאור ב-16 באפריל 2021.<ref></ref> הסינגל השני, "Love Me Now", בהשתתפות הזמרת-יוצרת הגרמנייה זואי ויס, יצא לאור ב-13 באוגוסט 2021.<ref></ref> הסינגל השלישי, "Undeniable", בהשתתפות הלהקה האמריקאית X Ambassadors, יצא לאור ב-15 באוקטובר 2021.<ref></ref> הסינגל החמישי, "Freeze", יצא לאור ב-6 במאי 2022.<ref></ref> הסינגל השישי, "Never Really Loved Me", ביחד עם הזמר והיוצר האוסטרלי דין לואיס, יצא לאור ב-1 ביולי 2022.<ref></ref> הסינגל השביעי, "Lost Without You", גם ביחד עם לואיס, יצא לאור ב-8 ביולי 2022.<ref></ref> הסינגל השמיני והאחרון, "Woke Up in Love", ביחד עם מפיק התקליטים האמריקאי גריפין והזמר-יוצר האנגלי קאלום סקוט, יצא לאור ב-9 בספטמבר 2022.<ref></ref>

==רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Thrill of the Chase
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|11 בנובמבר 2022
|הורדה דיגיטלית • הזרמת מוזיקה
|RCA רקורדס
|<ref>Release formats for Thrill of the Chase on April 8, 2022:
* </ref>
|}

==קישורים חיצוניים==

== הערות שוליים ==

קטגוריה:אלבומי 2022
קטגוריה:אלבומי הפתעה
קטגוריה:אלבומי קייגו
קטגוריה:אלבומי חברת סוני מיוזיק אנטרטיינמנט
ששון דיין

ששון דיין (באנגלית: Sasson Dayan; נולד ב-1 באפריל 1940) הוא בנקאי ברזילאי, יליד לבנון, ומייסד שותף של Banco Daycoval.

== ביוגרפיה ==
דיין נולד ב-1 באפריל 1940 בלבנון<ref name="EconomiaConheca"></ref> למשפחה יהודית. בלבנון הוא החל לעבוד בקאסה בנקריה סלים א' דיין, בנק שהקים אביו. בשנות החמישים היגר לברזיל.<ref name="EconomiaConheca" /> בשנת 1958 הוא ואחיו אברהם הקימו יחד את חברת הבורסה Daycoval DTVM Ltda. ב-1970 הם הקימו את Valco Corretora de Valores Ltda. ב-1989 הם קיבלו אישור ממשלתי להמיר את חברת Daycoval DTVM Ltda לחברת Banco Daycoval שמתמחה בהלוואות לחברות בגודל בינוני.<ref name="EconomiaConheca" />

ב-2014 הוערך הונו ב-709 מיליון דולר.<ref name="EconomiaConheca" />

בנו, קרלוס, נשוי לאסתר ספרא, בתו של יוסף ספרא.<ref></ref>

== הערות שוליים ==

קטגוריה:משפחת ספרא
קטגוריה:יהודים לבנונים
קטגוריה:בנקאים יהודים
קטגוריה:ברזילאים שנולדו ב-1940
יחסי אזרבייג'ן–תאילנד

יחסי אזרבייג'ן–תאילנד הם היחסים הדו-צדדיים בין הרפובליקה של אזרבייג'ן לממלכת תאילנד.

== יחסים דיפלומטיים ==
היחסים הדיפלומטיים בין שתי המדינות כוננו ב-7 ביולי 1992<ref>[http://www.mfa.gov.az/?language=az&options=content&id=546 Azərbaycan Respublikası ilə diplomatik əlaqələr qurmuş dövlətlərin siyahısı] . mfa.gov.az </ref>.

== יחסים בין פרלמנטריים ==
קבוצת עבודה עבור היחסים הבין-פרלמנטריים אזרבייג'ן–תאילנד פועלת במילי מג'ליס של אזרבייג'ן. קבוצת עבודה זו הוקמה ב-13 בדצמבר 2005, ורוף אלייב היה הראשון שעמד בראשותה. מאז 4 במרץ 2016 אליאגה הוסינוב עומדת בראש קבוצת העבודה.

== נציגויות דיפלומטיות ==
* אזרבייג'ן מיוצגת בתאילנד באמצעות שגרירותה בקואלה לומפור, מלזיה.
* תאילנד מחזיקה באזרבייג'ן קונסוליה בבאקו.

== קישורים חיצוניים ==

== הערות שוליים ==
מריה פאשה

מריה תרז פון המרשטיין פאשה (בגרמנית: Maria Therese von Hammerstein Paasche 1909 – 21 בינואר 2000) הייתה פעילת התנגדות אנטי-נאצית וחוקרת ספרות גרמנייה. היא הסיעה יהודים אל מחוץ לגרמניה בשנותיו הראשונות של המשטר הנאצי ולאחר מכן היגרה מגרמניה הנאצית ליפן, שם התגוררה מספר שנים לפני שהתיישבה בארצות הברית.

== החיים בגרמניה ==
המרשטיין נולדה ב-1909 במגדבורג, אחת משבעה ילדים שנולדו למריה פון לוטביץ (בתו של ולטר פון ליטוויץ) ולקורט פון המרשטיין-אקוורד, גנרל שלימים ישמש כמפקד העליון של הרייכסווהר בשנות ה-30 של המאה ה-20.<ref name="Morris"></ref> היא ואחיה עודדו לחקור רעיונות אינטלקטואליים ופוליטיים; היו לה חברים יהודים ואיתם תכננה לעבור לארץ ישראל. היא נרשמה לבית ספר ציבורי שבו יכלה ללמוד חקלאות, והמשיכה את לימודיה באוניברסיטת הומבולדט של ברלין.<ref name="NYT"></ref>

לאחר עלייתו של אדולף היטלר לשלטון בשנת 1933, פאשה עזרה ליהודים ואינטלקטואלים להימלט מגרמניה על ידי כך שלקחה אותם לפראג על האופנוע שלה. היא גם סיפקה לקהילה היהודית ומתנגדים לנאצים בפראג עיתונים והזהירה אותם מפני תוכניות של הנאצים שלמדה מאביה. ב-1935 היא נישאה לג'ון ה. פאשה, ממוצא יהודי שאביו, הנס פאשה, היה פציפיסט ידוע. מריה וג'ון עברו לארץ ישראל לזמן קצר לפני שחזרו לגרמניה בגלל התפרצות טיפוס הבטן. הם היגרו ליפן לאחר מספר חקירות שנערכו על ידי הגסטפו. אביה של מריה תכנן ללא הצלחה להרוג את היטלר ב-1939, ושניים מאחיה השתתפו בקנוניה נוספת להרוג את היטלר ב-1944;<ref name="SFC"></ref> אמה ושני אחיה נכלאו במחנות ריכוז עד סוף מלחמת העולם השנייה.

== החיים בארצות הברית ==
מריה וג'ון פאשה חיו מספר שנים ביפן, שם נולדו כל ארבעת ילדיהם, אך היגרו לסן פרנסיסקו ב-1948 עקב חשש מקהילת הגולים הגרמנית וממעקב על ידי המשטרה היפנית. בסן פרנסיסקו, מריה ניקתה בתחילה בתים בזמן שג'ון עבד במפעל שימורים של עגבניות. היא המשיכה להיות חוקרת ספרות, ודיברה בגרמנית, צרפתית, רוסית ואנגלית. בשלב מאוחר יותר, היא התגוררה בבית אבות יהודי בסן פרנסיסקו; היא הייתה התושבת הלא-יהודית השנייה אי פעם של המתקן. היא מתה בסן פרנסיסקו ב-21 בינואר 2000 מאי-ספיקת לב.

פאשה היה נושא לסרט דוקומנטרי משנת 1999, "אומץ שקט: מריה תרז פון המרשטיין והקרב שלה נגד הנאציזם", שמומן על ידי ארגון בני ברית וממשלת גרמניה.

== הערות שוליים ==

קטגוריה:בוגרי אוניברסיטת הומבולדט של ברלין
קטגוריה:מהגרות מגרמניה לארצות הברית
קטגוריה:מתנגדים גרמנים למשטר הנאצי
קטגוריה:חוקרי ספרות גרמנים
קטגוריה:מצילים בשואה: גרמניה
קטגוריה:גרמנים שנולדו ב-1909
קטגוריה:גרמניות שנולדו ב-1909
קטגוריה:גרמנים שנפטרו ב-2000
קטגוריה:גרמניות שנפטרו ב-2000
רוברט אוברמייר

רוברט אוברמייר (באנגלית: Robert Franklyn Overmyer; 14 ביולי 1936, לוריין - 22 במרץ 1996, דולות') היה טייס ניסוי ואסטרונאוט אמריקני אשר לקח חלק בתוכניות חלל וטס לחלל פעמיים.

==ביוגרפיה==
רוברט אוברמייר נולד בעיירה לוריין שבאוהיו וגדל בעירו. לאחר סיום בית הספר הוא למד פיזיקה באוניברסיטה אותה סיים בשנת 1958.

לאחר סיום הלימודים הוא התגייס לחיל הנחתים של ארצות הברית וסיים קורס טיס. הוא שירת ביפן וכעבור שנה נשלח לקורס טייסי ניסוי בבסיס חיל האוויר אדוארדס.

==שירות בנאס"א==
בשנת 1969 אוברמייר התקבל ליחידת האסטרונאוטים של נאס"א. בהיותו בנאס"א אובמייר תחילה עבד במחלקה טכנית של פרויקט סקיילאב. בהמשך הוא היה בצוות תמיכה של תוכנית אפולו-סויוז. לאחר סיום פרויקט זה אוברמייר היה חלק של צוות טכני של מעבורת החלל קולומביה.

רוברט אוברמייר היה טייס במשימה STS-5 שהמריאה בשנת 1982 כאשר על סיפונה רוברט אוברמייר, ואנס בראנד, ג'וזף אלן ו-ויליאם לנויר. זו הייתה הפעם הראשונה שלחלל נשלח צוות של 4 אנשים. בשנת 1985 אוברמייר היה מפקד טיסה של מעבורת במשימה STS-51-B. בשנת 1986 הוא היה בצוות חקירה של אסון צ'לנג'ר.

הוא עזב את נאס"א וחיל הנחתים בשנת 1986.

==לאחר פרישה מנאס"א==
לאחר פרישה מנאס"א אוברמייר המשיך בפעילותו בתחום התעופה. הוא הצטרף לצוות של מקדונל דאגלס ועבד בחברה עד לשנת 1995. בסוף שנת 1995 הוא הצטרף לחברת Cirrus Design שפיתחה מטוסים. הוא היה חבר בצוות ניסוי של מטוס Cirrus VK-30 ו-Cirrus SR-20. בשנת 1996, במהלך טיסת ניסוי הוא נהרג.

==קישורים חיצוניים==

* 
* [https://web.archive.org/web/20150222105436/http://www.astronautix.com/astros/overmyer.htm ביוגרפיה]
* 

קטגוריה:אסטרונאוטים אמריקאים
קטגוריה:קצינים וחוגרים בחיל הנחתים של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:בוגרי אוניברסיטת בולדווין וואלאס
קטגוריה:אמריקאים שנולדו ב-1936
קטגוריה:אמריקאים שנפטרו ב-1996
Under the Influence (שיר של כריס בראון)

Under the Influence (בעברית: תחת ההשפעה) הוא שיר של הזמר האמריקאי כריס בראון. השיר יצא לאור ב-4 באוקטובר 2019, כרצועה השלישית במהדורה המורחבת של אלבום האולפן התשיעי שלו, Indigo, על ידי חברת התקליטים RCA רקורדס.<ref name="booklet"></ref> השיר נכתב על ידי בראון לצד הזמר הניגרי דווידו, המפיק קידומינאט וטיפאני מקי. מסחרית, השיר היה ללהיט רדום וזכה לוויראליות בטיקטוק.

==פיתוח והרכב==
השיר נכתב על ידי כריס בראון, הזמר הניגרי דווידו, המפיק הניגרי KDDO וטיפאני מקי,<ref></ref> והופק במלואו על ידי KDDO.<ref></ref> השיר הולחן מיד לאחר צאת אלבום האולפן התשיעי של בראון, Indigo, ונועד לגרסה המורחבת של האלבום. מוזיקלית, "Under the Influence" הוא שיר מיד-טמפו בסגנון R&B עכשווי שאורכו שלוש דקות וארבעה שניות. מבחינה לירית, בשיר בראון מבטא את רצונותיו ביחסי מין נלהבים, בהיותו תחת השפעת קודאין. השיר מסמן את שיתוף הפעולה השלישי של בראון ודווידו, לאחר שירו של דווידו, "Blow My Mind", משנת 2019 והדואט שלהם, "Lower Body", שנכלל גם הוא בגרסה המורחבת של Indigo.

==הצלחה מסחרית==
לאחר שהפך ללהיט רדום ויראלי, השיר נכנס למצעדים במהלך קיץ 2022 לראשונה ברוב המדינות, כולל כניסה לעשירייה הפותחת באוסטרליה, לוקסמבורג, יוון, מלזיה, ניו זילנד, דרום אפריקה, הפיליפינים, סינגפור, סלובקיה, שווייץ ובריטניה. מאז, זכה השיר לשלושה תוארי זהב ופלטינה. גרסה בהילוך מהיר, "Under the Influence (Body Language)", יצאה גם כן.

השיר נכנס למצעד הבילבורד הוט 100 במקום ה-36 במצעד הבילבורד הוט 100 ב-24 בספטמבר 2022, שלוש שנים לאחר צאתו.<ref></ref> כתוצאה מכך, בראון הפך לזמר ה-R&B הראשון בהיסטוריה שהכניס למעלה מ-50 להיטים ל-40 המקומות הראשונים במצעד הבילבורד הוט 100.<ref></ref> השיר הגיע בשיאו למקום השלישי במצעד הבילבורד גלובל 200, וסימן את כניסתו הראשונה של בראון לעשירייה הפותחת במצעד זה, מאז שהוקם בשנת 2020.<ref></ref>

==מיקומי שיא==

=== מצעדי סוף שנה ===

== נתוני מכירות ==

==קישורים חיצוניים==

==הערות שוליים==

קטגוריה:שירי 2019
קטגוריה:סינגלים מ-2022
קטגוריה:שירי כריס בראון
קטגוריה:שירים באנגלית
קטגוריה:שירי פלטינה כפולה בממלכה המאוחדת
קטגוריה:שירי פלטינה באוסטרליה
קטגוריה:שירי פלטינה בארצות הברית
קטגוריה:שירי פלטינה בניו זילנד
קטגוריה:סינגלים בהוצאת RCA רקורדס
סיון מגן

סיון מגן (נולד ב-1980) הוא נבלאי ישראלי.

==ביוגרפיה==
מגן נולד בירושלים. שני הוריו הם צ'לנים. החל את לימודיו המוזיקליים בפסנתר אצל בנימין אורן ותלמה כהן, וניסה לראשונה לנגן בנבל כשמשפחתו עברה לצרפת לשנת שבתון.

הוא המשיך בלימודי נבל אצל אירנה כגנובסקי באקדמיה למוסיקה ולמחול בירושלים. מאוחר יותר הוא עבר לצרפת בכוחות עצמו, שם היו בין מוריו ז'רמיין לורנציני. מגן למד בקונסרבטואר של פריז, בהדרכתה של איזבל מורטי, שם זכה בפרס פרמייר פרי. מגן המשיך את לימודיו בבית הספר ג'וליארד עם ננסי אלן, ולמד לתואר שני. 

בשנת 2012, מגן זכה בפרס נאמנות בורלטי-בויטוני. בג'וליארד פגש מגן מוזיקאים ישראלים אחרים כמו הפסנתרן אסף ויסמן והקלרינתן טיבי צייגר, ושלושתם היו בין המייסדים השותפים של הפרויקט הקאמרי הישראלי. מגן גם היה שותף להקמת האנסמבל הקאמרי Tre Voci. הוא לימד גם בקולג' של ברוקלין. בין השנים 2017 - 2023 היה הנבלאי הראשי של תזמורת רדיו פינלנד.

סיון הופיע כסולן עם הסינפונייטה הישראלית באר שבע ובהמשך עם רוב התזמורות בארץ, ובהן התזמורת הפילהרמונית הישראלית. מגן מופיע כסולן בעולם כולו, עם התזמורת הפילהרמונית של שטרסבורג, התזמורת הסימפונית של סידני, תזמורת סיינט פול, התזמורת הקאמרית הסקוטית, התזמורת הקאמרית של וינה ועוד, באולמות כגון ויגמור הול בלונדון, קרנגי הול בניו יורק, הקונצרטהאוס של וינה ובית האופרה של סידני. הוא מרבה לנגן גם בהרכבים קאמריים: עם רביעיות דנאל, קולדר ודובר, עם חברים מרביעיות גוארנרי וג'וליארד ולצד מוזיקאים כגון שמואל אשכנזי, גארי הופמן ועמנואל פהו.

מגן הקליט שני אלבומי סולו בחברת Linn רקורדס והקלטות קאמריות רבות בחברות כ-Azica ,ECM ו-Avie.

סיוון זכה במקום הראשון בתחרות הנבל הבינלאומית ה-16 (2006), וגם בפרס "פרופס" על נגינת יצירה ישראלית ובפרס "רניה" על נגינת יצירה של הנרייט רניה. ב-2009 זכה בפרס "פרו מוזיצ'יס" בניו יורק וב-2012 היה לנבלאי הראשון שזכה בפרס בורלטי-בויטוני בלונדון.

==קישורים חיצוניים==
*

* 

== הערות שוליים ==

קטגוריה:נבלאים
קטגוריה:נבלאים ישראלים
קטגוריה:בוגרי בית הספר ג'וליארד
קטגוריה:ישראלים שנולדו ב-1980
דייוויד שטרן (מנצח)

דייוויד שטרן (באנגלית: David Stern; נולד ב-21 במאי 1963) הוא מנצח אמריקאי.

== קריירה ==
דייוויד שטרן נולד בניו יורק ולמד באוניברסיטת ייל ובבית הספר ג'וליארד. בתחילת דרכו היה עוזר למנצח הבריטי ג'ון אליוט גרדינר, אחר כך היה מנצח ראשי של אנסמבל "קונצ'רטו קלן"

שטרן מנצח על מוזיקה מתקופת הבארוק וכן על יצירות מהתקופה הקלאסית והמודרנית ומעניק פרשנות עכשווית, תוססת ומרתקת לכל היצירות עליהן הוא מנצח. שטרן מנצח בקביעות על בתי והפקות אופרה חשובות בכל העולם וכן על מיטב התזמורות באירופה, ארצות הברית והמזרח הרחוק. הוא שימש כמנהל מוזיקלי של כמה גופים וידוע בשל עבודתו הפורייה עם מוזיקאים צעירים ומוכשרים.

בשנת 2003 ייסד שטרן את להקת אופרה פואוקו בצרפת, אנסמבל שמטרתו לבצע אופרה בכלים אותנטיים ולהציג את היצירות של הבארוק והתקופה הקלאסית באור חדש. שטרן הופיע עם אופרה פואוקו בפסטיבל אמסטרדם, פסטיבל לופטנהזה בלונדון, פסטיבל לוצרן ופסטיבלים בצרפת בהפקת מדיאה (כרוביני) ובהפקת האופרה מוצרט וסליירי (רימסקי-קורסקוב). הוא הקליט עם אופרה פואוקו שתי אופרות של הנדל, כאשר בכל הפקות אופרה פואוקו מופיעים זמרים צעירים לצד ותיקים. 

בין השנים 1997 – 1999 ניהל שטרן את אקדמיית המוזיקה בפסטיבל אקס-אן-פרובאנס בצרפת שם ניצח על נהר קרלו (בריטן) בבימויו של הבמאי היפני יושי אוידה ועל חליל הקסם בבימויו של סטפן בראונשוייג. עם ההפקה של נהר קרלו סייר שטרן בפסטיבלים שונים כולל אלו בווינה, פריז ובריסל, ועם ההפקה של חליל הקסם הופיע בלוזאן, רואן, פריז ובפסטיבל אדינבורו. 

שטרן היה גם המנהל המוזיקלי של התזמורת הפילהרמונית של דרום וסטפאליה בזיגן, גרמניה, ובעבר כיהן כמנהל המוזיקלי של התזמורת הסימפונית ובית האופרה של סנט גאלן בשווייץ.

שטרן ניצח על מספר רב של אופרות ברחבי העולם כולל בבית האופרה של גלימרגלאס בארצות הברית. בין האופרות שניצח עליהן דון ג'ובאני (מוצרט), חליל הקסם (מוצרט) באופרה הלאומית האנגלית, מקבת' (ורדי) בהונג קונג, יוליוס קיסר (הנדל) בגלימרגלאס ועוד. 

באולמות הקונצרטים ניצח שטרן על תזמורות ברחבי העולם כולל נגני מוצרט של לונדון, התזמורת הקאמרית של בזל, התזמורת הסימפונית הרוסית החדשה, התזמורת הקאמרית הפילהרמונית הגרמנית בברמן, התזמורת הקאמרית הישראלית, התזמורת הסימפונית ירושלים, תזמורת הבארוק ירושלים, הקאמרטה הישראלית ירושלים, התזמורת הסימפונית הישראלית ראשון לציון, אגודת הנדל והיידן בבוסטון, התזמורת הסימפונית החדשה במוסקבה, התזמורת הסימפונית של קטוביץ, התזמורת הקאמרית של לוזאן, תזמורת קנזאווה בטוקיו, התזמורת הפילהרמונית של ורשה, האקדמיה של סנט מרטין בשדות בלונדון, הסינפוניה הצפונית באנגליה, התזמורת הקאמרית השוודית, התזמורת הקאמרית האנגלית, קאמרטה אקדמיקה זלצבורג, תזמורת גירצניך בקלן, האנסמבל התזמורתי של פריז, תזמורת טיבולי בקופנהגן, תזמורת פריז, תזמורת RAI בטורינו, התזמורת הפילהרמונית הקאמרית בפראג, תזמורת ה-BBC באנגליה ובויילס ועוד תזמורות רבות.

שטרן הקליט תקליטורים לחברות שונות, כולל יצירות מאת אוטו ניקולאי, אלבר רוסל, ג'ון פילד ועוד.

בין השנים 2008 - 2014 היה המנהל המוזיקלי של האופרה הישראלית בתל אביב שם ניצח על האופרה "הילד חולם" של גיל שוחט.

=== חייו האישיים ===
דייוויד שטרן הוא בנו של הכנר אייזק שטרן.

== קישורים חיצוניים ==
*

קטגוריה:מנצחים אמריקאים
קטגוריה:מנצחי אופרה
קטגוריה:אמריקאים שנולדו ב-1963
כימיה סביבתית

זיהום מי תהום על ידי פסולת מוצקה
כימיה סביבתית היא תחום מדעי, העוסק בחקר תופעות כימיות וביוכימיות המתרחשות בטבע. היא חוקרת את האינטראקציה בין היסודות והתרכובות הכימיים (מקורות, פעילויות, תגובות, העברה, השפעות ומצב סופי) במערכת האקולוגית (האוויר, המים והקרקע ואורגניזמים חיים, כולל האדם). למטרה זאת היא פועלת בשני כיוונים: מדידת רמות המזהמים וחקר התנהגות המזהמים.<ref></ref>

הכימיה הסביבתית היא מדע בינתחומי המשלב בין הכימיה של הקרקע , הכימיה של הסביבה המימית, הכימיה של האטמוספירה והכימיה האנליטית.

על מנת לחקור את השפעת הפליטות הכימיות על הסביבה, כתוצאה מהפעילות האנושית, יש להבין תחילה כיצד פועלת סביבה שאינה מזוהמת, ולהגדיר את זהותם, ריכוזם ופעילותם של החומרים הכימיים הנמצאים בה באופן טבעי.

לצורך כך, הכימאים הסביבתיים משתמשים במגוון רחב של עקרונות ושיטות השאובים מכל תחומי הכימיה ומדעי הסביבה.<ref></ref>

== מזהם ==

מזהם הוא חומר שנוכח בטבע ברמה גבוהה יותר מזאת שנקבעה עבורו, או אשר אין מקומו בטבע, ולו השפעה מזיקה על הסביבה. המזהמים יכולים להיות תוצאה של פעילות אנושית או של פעילות ביולוגית והשפעתם המזיקה עשויה להתגלות זמן מה לאחר איתורם. להלן כמה דוגמאות של מזהמים:
*מתכות כבדות הגורמות לזיהום הקרקע ומקורם בתהליכים תעשייתיים. המתכות הכבדות נקלטות מהקרקע על ידי שורשי הצמחים ומועברות אל בני האדם ואל בעלי החיים במזון. צריכה ממושכת של מזון המכיל ריכוז גבוה של מתכות כבדות עלולה לגרום למחלות שונות. מתכות כבדות עלולות לחלחל מהקרקע אל מקורות המים ולפגוע באורגניזמים החיים בהם.<ref></ref>
* PAHs (פחמימנים ארומטיים רב-טבעתיים) נוצרים ונפלטים בתהליכי עיבוד פחם, נפט גולמי, וגז טבעי. מקור זיהום נוסף הן דליפות נפט וסולר גדולות לתוך מי האוקיינוסים מאוניות משא המובילות נפט ומוצריו. זיהום האוויר, הקרקע ומקורות המים ב- PAH מסכן את חיי החי והצומח באזורים המזוהמים.<ref></ref>
* דשנים, חומרי הדברה והפרשות בעלי חיים המחלחלים מקרקע חקלאית אל מי התהום ואל המים העיליים פוגעים באיכות המים.
* חומרים רדיואקטיביים מגיעים לסביבה כתוצאה מפליטות קרינה מכורים גרעיניים (כתוצאה מתקלות בייצור, רעידות אדמה וכו'), או מתעשיות המשתמשות בחומרים רדיואקטיביים

== יישומים ==
חקר התנהגותם של המזהמים והשפעתם על הסביבה נועד לקבוע את הרמות המרביות המותרות של אותם חומרים באוויר, במים ובקרקע. נתונים אלה מהווים בסיס לעריכת החוקים, התקנות והתקנים לשמירה על איכות הסביבה.

בישראל, המשרד לאיכות הסביבה והגופים הכפופים לו נעזרים במעבדות המתמחות בתחום הכימיה הסביבתית כדי לאכוף את התקנות למניעת זיהום המים, האוויר והקרקע. מטרת בדיקות המעבדה היא גילוי, זיהוי וכימות המזהמים, מקורם, רמתם וטבעם.

לצורך הוכחת העמידה בדרישות הרגולטוריות, המעבדות לכימיה סביבתית משתמשות בשיטות בדיקה שעברו ביקורת עמיתים, אושרו ופורסמו על ידי גורמים ממשלתיים וארגוני מחקר פרטיים, ובכל הטכניקות והמכשור האנליטי המקובלים.

== ראו גם ==
*כימיה ירוקה

== קישורים חיצוניים ==

[https://www.science.org/doi/10.1126/science.231.4742.1202/ AQUATIC CHEMISTRY:CHEMICAL PROCESSES IN LAKES. WERNER STUMM, ED. WILEY-INTERSCIENCE]

==הערות שוליים==

קטגוריה:זיהום מים
קטגוריה:זיהום אוויר
קטגוריה:כימיה אנליטית
קטגוריה:שמירת הסביבה